Meintjes sê Kotze het sy verhuurder net voor die aanval gekontak en hom aangesê om nie na die huis toe te kom nie. Hy het ook sy dogter ná die aanval geskakel om haar in te lig dat ŉ vriend, en nie hy nie, haar sal kom oplaai.
“Dit is heeltemal irrasioneel om al die bewyse en ŉ lewende getuie [by die misdaadtoneel] agter te laat. Hy het Conrad se vriend ook agtergelaat,” het Spangenberg geantwoord. “As jy na die voorval kyk is dit heeltemal geisoleerd van wat hy normaalweg sou doen.”
“Ek het ŉ baie deeglike ondersoek oor ŉ lang tydperk op Kotze uitgevoer. Hierdie bevindings is gebaseer op my professionele mening,” het sy gesê.
Sy het vroeër erken die verslag is subjektief. Spangenberg het aanvanklik gesê die verslag is nie subjektief nie, aangesien Kotznie nie die kriteria vir dissosiasie geken het nie, en slegs haar vrae beantwoord het. Regter Bert Bam het egter aan haar gesê haar verslag is baseer op dít wat Kotze gesê het. Sy het ingestem.
Genl.maj. Maropeng Johanna Mamotheti, waarnemende provinsiale polisiekommissaris, het gesê die polisie sal geen steen onaangeroer laat in die stryd teen misdaad op vroue, kinders en bejaardes nie. Sy het die ondersoekbeamptes in die saak geloof vir hul toewyding om te verseker dat geregtigheid geskied en die skuldiges kry wat hulle toekom.
Min regters laat geregtigheid geskied! Maar eintlik moet dié 2 hang vir hul dade! Bring terug die Doodstraf!